mteb/NusaParagraphTopicClassification huggingface dataset:
Sholat mangrupikeun salah sahiji tina rukun Islam anu lima, anu mangrupikeun salah sahiji jalan pikeun ibadah ka Allah sareng ngadamel komunikasi sareng Anjeunna. Sholat nyaeta ritual anu dilakukeun sabari nangtung, diuk, ngagoler, atawa tatih jeung leumpang, gumantung kana kondisi urang. Sholat dimimitian ku takbir jeung diakhiran ku salam. Ritual solat diantarana maca sababaraha doa anu sasuai jeung ajaran agama, kayaning ngucapkeun bismillah, maca surah Al Qur'an, jeung salam. Dina solat oge diperlukeun gerakan husus, kayaning ruku, sujud, jeung diuk antara takbir jeung tasyahhud. Sholat bisa dilaksanakeun sorangan atawa babarengan jeung jalma sejen di masjid (tempat ibadah). Sholat mangrupikeun salah sahiji cara pikeun ngawangun hubungan sareng Allah sareng ngadeukeutkeun ka Anjeunna. Sholat aoge mangrupikeun salah sahiji cara pikeun ngajauhkeun urang ti kalakuan keji sareng mungkar.
Eko Yuli Irawan nyaeta atlit angkat beusi Indonesia nu meunangkeun medali emas pas keur SEA Games 2021 di Vietnam. Kagiatan Eko Yuli Irawan di dunia angkat beusi dimimitian pas keur manehna umur rumaja, pas eta manehna ninggali barudak leutik latihan angkat beusi di Sasana Yon Haryono, tuluy pas keur eta manehna miluan latihan bareng jeung nu sejenna. Eko mimitian ngarintis prestasina pas tampil salaku lifter paling alus di kejuaraan dunia yunior pas taun 2007. Di mana pas keur eta teh Eko meunangkeun medali emas. Eko mangrupakeun atlit nu asalna ti kulawarga nu kurang mampu. Bapakna tukang beca, sedengkeun indungna gawe ku cara jualan sayur. Tapi sanajan kitu Eko masih sumanget jang ngaraih prestasi.
Sakumaha anu didugikeun ku tokoh masarakat di Hawu Mehara anu nyebutkeun yen tokoh adat Jingitiu boga peran penting dina ngaronjatkeun partisipasi pulitik masarakat. Maranehna malah mantuan masihan sosialisasi ka masarakat sangkan teu milih golput, sabab numutkeun maranehna golput teh sarua jeung teu ngahargaan nagara.  Ilubiung dina Pilkada nembongkeun partisipasi pamilih anu tanggung jawab jeung milu Pilkada mangrupa wujud rasa nasionalisme urang ka Nagara Kesatuan Republik Indonesia. Pamimpin adat Jingitiu oge nyarios yen aranjeunna biasa ngumpul sareng nyarios nganggo basa daerah nalika ngabahas politik. Maranehna oge diuk bari nyaritakeun kaayaan samemeh pamilihan umum jeung ngabahas ngeunaan kumaha carana milih paningpin anu tiasa ngamajukeun daerah maranehanana.
Maca buku mangrupakeun salah sahiji kagiatan nu alus jang nambah elmu, ngamangpaatkeun waktu luang sabari neangan informasi anyar nu aya guna na jang kahirupan. Kagiatan maca buku boga loba mangpaat kanggo kasehatan jeung perkembangan otak. Kabiasaan maca buku bisa ngabantu ningkatkeun daya inget. Rutin maca buku oge bisa ngalatih kamampuh jang museurkeun konsentrasi kana hiji hal. Maca buku bisa ningkatkeun kamampuh dina hal ngobrol, sabab bakal boga topik anu rame jang dibahas, nepika rupa-rupa pilihan kosa kata nu nyieun lawan ngobrol jadi ngarasa nyaman. Hal nu penting oge, maca buku bisa jadi terapi, kabiasaan maca buku jadi salah sahiji cara nu dianjurkeun ku dokter jang pasien Alzheimer.
Lagu daerah kurang diminati ku kaum ngora, padahal lagu daerah teh mangrupakeun lagu identitas hiji daerah. Tapi ayeuna loba pisan budak ngora nu teu apal kana lagu daerahna sorangan. Malah leuwih loba budak ngora teu bisa ngahaleuangkeun lagu daerahna sorangan. Padahal lagu daerah kudu tuluy ku urang wanohkeun ka generasi-generasi kahareupna. Nu jadi penyebabna nyaeta bisa tina teknologi, ku majuna teknologi urang bakal leuwih babari jang ngakses naon wae. Ku ngagunakeun smartphone urang bisa ngakses lagu-lagu nu keur hits ti luar negeri. Ieu bakal gancang kapangaruhan sabab nganggapna naon wae nu asalna ti luar negeri eta leuwih alus. Bisa oge sabab genre tren musikna nu sok rubah, masalahna teh mun musik daerah teu pernah robah.
Lagu daerah mangrupakeun musik atawa lagu nu jadi ciri ti hiji daerah. Umumna lagu daerah ieu dijieun dumasar kana kajadian atawa kondisi lingkungan ti daerah eta. Contona kaendahan alam, faktor sejarah, nepikeun ka kabiasaan nu mindeng dilakukeun ku masarakat di daerah eta. Lagu daerah mindengna nyokot tema jang mere pesan sederhana ngeunaan kahirupan sapopoe masarakat daerah eta. Alesanna teh ngameh masarakat bisa babari ngarti jeung narima lagu daerah eta, jadina bisa ditampilkeun atawa dipintonkeun dina rupa-rupa kagiata masarakat. Salian ti eta, ampir kabeh lagu daerah oge aya lirik nu ngagunakeun bahasa daerah eta. Alat musikna oge biasana ngagunakeun alat musik tradisional khas nu aya di daerah eta, siga alat musik anu ditiup, digesek, nepikeun ka alat musik anu dipetik.
Jalma resep ngalakukeun olahraga ngagunakeun barbell sabab alat ieu pohara efektif dina ngawangun jeung nguatkeun otot awak. Ku ngangkat jeung nurunkeun beurat dina batang logam, awak bakal ngalaman stress sarta memicu otot tumuwuh sarta ngamekarkeun. Barbell oge ngamungkinkeun hiji jalma pikeun ngalakukeun rupa-rupa latihan anu ngalibetkeun loba otot awak dina waktos anu sareng, kayaning squats, bench press jeung deadlifts. Latihan kalawan barbelle oge bisa disaluyukeun jeung tingkat beda tina kasusah, ngarah bisa jadi tantangan nu cocog kamampuan individu. Salaku tambahan, latihan sareng barbell oge tiasa ngabantosan ningkatkeun kasehatan jantung sareng sirkulasi getih, oge ngabantosan leungitna beurat sareng ningkatkeun kabugaran umum.
Jogging mangrupakeun salah sahiji olahraga ringan nu alus jang kasehatan. Jogging teh bisa dilakukeun ku saha wae dina sagala rentang usia. Jogging teh cocok pisan jadi olahraga jang pemula sabab dilakukeunna nyantai jeung make gerakan nu simpel. Tah, abdi unggal poe pasti jogging isuk-isuk dilapangan maen bola, tuluy sorena mah sakapeung. Pokokna jogging teh jadi salah sahiji rutinitas wajib abdi dina ngajalankeun kahirupan sapopoe. Mun beres jogging teh awak sok asa hampang jadi ngeunaheun jang memulai aktivitasna. Mun nu karek mulai olahraga ge pasti dianjurkeunna jogging, sabab teu merlukeun alat. Mun teu jogging sadinten teh asa teu geunaheun dina aktivitas teh.
Mun peuting urang kudu geus meunangkeun tempat berlindung jeung cai, lantaran pas peuting kondisi udara bakal tiris pisan pas keur di gunung. Kondisi tiris bisa micu gejala hipotermia. Lamun urang nepikeun ka gering nepikeun ka berhalusinasi urang bisa cilaka. Lantaran halusinasi bisa nyieun urang beuki nyasar, kasieunan, stres nepikeun ka bisa wae labuh ka jurang. Sababaraha pendaki anu nyasar bahkan ngadenge sora-sora aneh pas keur halusinasi. Siga ninggali jurig nepikeun ka ngadenge ngaranna disebut di tengah-tengah gunung. Jang nyanghareupan hal eta urang kudu nyieun perapian jang tempat urang siduru, ngarah awak urang kajaga suhuna, awak bakal leuwih haneut jeung urang bakal tenang.
Janten pagawe kantoran teh geunah pisan. Pagawe kantor umumna bakal meunang fasilitas gawe anu nyukupan, sanajan oge gumantung kana jenis jeung kamampuhan pausahaan. Fasilitas anu disayogikeun biasana pikeun ngadukung kaayaan damel anu nyaman sareng sepi supados masihan hasil anu optimal. Kantetan salaku pagawe kantor kana kawijakan anu dilaksanakeun ku perusahaan pasti bakal ngajantenkeun anjeun langkung disiplin dina padamelan. Gawe di perusahaan pasti bakal masihan anjeun kasempetan pikeun ngasah kaahlian profésional sareng nampi pangaweruh. Utamana upami janten bagian tina proyék tim bakal ningkatkeun kreativitas sareng kaahlian kolaborasi. Karya kantor oge ngamungkinkeun anjeun pikeun diajar ningkatkeun kaahlian komunikasi sareng kabiasaan anjeun di payuneun jalma sanes.
Masarakat desa mibogaan mata pencaharian di bidang agraris, boh eta tatanen, perkebunan, perikanan jeung peternakan. Umumna unggal anggota ngan saukur bisa ngalaksanakeun salah sahiji bidang kahirupanna hungkul. Misalna siga patani, yen dina ngajalankeun tatanen teh mangrupakeun hiji-hijina pagawean nu kudu ditekunan ku cara anu bener. Lamun bidang tatanen eta kagiatanna kosong, biasana bakal nungguan deui nepikeun ka aya kagiatan deui di bidang tatanen. Salian eta dina ngolah tatanen oge masarakat desa cenderung tetep atawa euweuh kamajuan. Hal ieu lantaran pangaweruh jeung kaparigelan para patani nu masih kurang ngadukung. Ku sabab kitu masarakat desa mindeng disebut masarakat nu statis jeung monoton.
Murid SMK di Subang teh berhasil nyiptakeun salah sahiji robot mesin anu fungsina jang dina ngarakit kandaraan. Tah proyek ieu teh dibimbing langsung ku guru mata pelajaran nana supaya bisa ngembangkeun skill murid-murid bimbingan nana. Proyek ieu teh sempet kahambat pelaksanaan nana sabab katerbatasan dina alat jeung bahan baku. Terus diakalan we make bahan baku anu geus kapake jeung neneangan di sakitaran. Proyek ieu teh berhasil dirakit sakira salila tilu taun nepi ka rampungna. Malahan mah proyek ieu teh berhasil sabab dibimbing oge ku pihak rekanan anu ngasupport kana ieu proyek. Hal ieu teh jadi salah sahiji prestasi anu bisa dibanggakeun pisan.
Bika ambon nyaéta jajanan has ti Medan,anu biasa di jadikeun  oleh oleh keur jelema nu di luar medan. Bika Ambon Dijamel tina bahan-bahan saperti tipung tapioka, endog, gula, jeung santan. Bika ambon di jieuna lila matakna cukup tahan babaraha poe, Bika ambon di asakan salila 12 jam.  biasana tahan pangalusna salila opat poé, sabab sanggeus éta jajan mimiti teuas. Kue baseuh ieu biasana aya jaring di jerona. Baheula bika ambon teu ngabogaan loba rasa ngan aya rasa originalna hungkul, ayeuna keur narik minat nu meuli bika ambon di jieun di rupa rupa rasa jadi loba piliheun. saperti ayeuna aya ogé Bika Ambon anu dijual dina rupa-rupa rasa saperti pandan, coklat, kéju, jeung sajabana.
Angklung mangrupakeun salah sahiji alat musik tradisional anu asalna ti Jawa Barat nu geus mimiti dipikawanoh ku masarakat dunya. Angklun gieu baheulana digunakeun jang upacara anu hubunganna jeung pare. Jadi angklung teh lain kasenian murni, tapi kasenian nu fungsina dina kagiatan kapercayaan. Angklung geus aya ti zaman Hindu jeung bisa digunakeun jang upacara ritual kaagamaan, siga gaganti bel ku pendeta Hindu. Tuluy pas zaman Karajaan Pajajaran, angklung oge pernah dijadikeun jang alat musik korp tentara karajaan pas jadi Perang Bubat. Alat musik ieu disadakeun ku tentara kerajaan jang ngaronjatkeun sumanget juang jeung tempur. Ayeuna angklung teh geus bisa disaluyukeun jeung umur si pemain.
Aya seeur tempat wisata alam anu aman kanggo murangkalih, salah sahijina nyaeta Taman Hutan Raya Juanda anu aya di Dago. Tempat anu biasa disebut Tahura ieu buka ti jam dalapan enjing nepikeun jam genep sonten. Lamun tos asup ka Tahura urang tiasa mapah ka lebet, aya sababaraha tempat anu tiasa dipapay, nyaeta Goa Balanda, upami kadieu tong hilap mawa senter lantaran poek pisan di lebet guha, teu aya lampu. Caket ti Goa Balanda, aya Goa jepang. Urang oge tiasa mapah deui ka kandang rusa ngaliwatan sasak gantung anu biasa dipake popotoan. Pangaos tiket asup ka Tahura nyaeta ngan dua belas rebu rupiah.
Pura nyaeta bangunan tempat ibadah umat Hindu. Di Indonesia, pura bisa dipanggihan di pulau Bali sabab mayoritas umat Hindu aya didinya. Bangunan pura biasana aya di ketinggian jeung tempat nu terbuka. Pura dibangun bersusun kaluhur, jeung biasana samemeh asup pura aya gapura nu jadi tanda gerbang asup. Salan eta, oge aya sababaraha gapura nu jadi pananda ti zona pura nu aya di bangunan eta. Biasana hiji bangunan pura terdiri ti sababaraha zona ibadah atawa zona pamujaan nu disasuaikeun jeung katentuan ajaran agamana. Pura dikelompokkeun jadi tilu nyaeta sad kahyangan, dang kahyangan, jeung pura kawitan. Tilu eta didasarkeun tina peruntukan ibadahna.
Kumaha aplikasi téknologi nuklir di Indonésia?
Di Indonésia, aya seueur hal anu anjeun henteu terang. Nuklir bisa ngagunakeun isotop jeung téhnologi radiasi pikeun ménta siki sorgum unggul. Henteu ngan éta alus pikeun kadaharan pokok salaku gaganti béas sarta salaku pakan ternak, sorgum ogé bisa dipaké salaku bioetanol. Samangka tanpa siki ogé dihasilkeun tina téknologi nuklir. Radiasi anu dipancarkeun tiasa nyababkeun indungna gagal misah nalika meiosis sél. Sangkan anak anu dihasilkeun bisa boga susunan kromosom anu béda jeung steril (teu boga siki). Tutuwuhan bako ngagunakeun radiasi nuklir pikeun ngahasilkeun leuwih nikotin. Radiasi nuklir bisa ngarobah jumlah susunan kromosom dina bako. Bako jeung opat sét kromosom ngahasilkeun leuwih nikotin ti maranéhanana dua sét kromosom.
Cau, hiji buah anu tiasa diolah janten rupi-rupi kadaharan anu dipikaresep. Tiasa dijadikeun kiripik, kolek, digoreng make tarigu janten pisang goreng, atawa diseupan. Aya oge nu diolah janten camilan unik sapertos piscok, pisang lumer, jeung naget cau. Teu ngan saukur buahna hungkul nu tiasa diolah, hampir kabeh bagian ti tangkal cau tiasa diolah pikeun dahareun. Padahal hiji tangkal cau ngan buahan sakali, tapi seur pisan mangpaat ti tangkal cau anu tiasa dirasakeun ku arurang. Untungna, cau tiasa tumbuh di mana wae, janten urang masih keneh tiasa melak cau di taneuh anu teu subur. Cau leuwih cocok disebut tutumbuhan ti pada tangkal lantaran tangkal mah aya kai na.
Calathea Homestay merenahna salah sahiji hotel penginapan anu aya di yogyakarta. Jarak calathea homestay teu pati jauh ti jalan raya atawa jalan gede deket ka tempat wisata jadi memudahkan para tamu atawa wisatawan nu datang ke yogyakarta keur berlibur, aksés ka jalan atawa angkutan umum jadi wisatawan atawa tamu bisa gampang pindah pindah ka tempat wisata sejena eu kudu riweh mawa kendaraan pribadi sabab akses ti Calathea Homestay cukup gampang, deukeut kamana- mana nu deukeut ka Trans Jogja eureun. 1 menit dari Halte MT Haryono 12 menit dari Stasiun Tugu Yogyakarta, 12 menit dari Stasiun Lempuyangan,60 menit dari Yogyakarta International Airport.
Nabi Yusuf digambarkeun Nabi nu panggantengna. Ceuk ulama, Nabi Yusuf sacara khusus mibogaan satengah kagantengan kabeh jelema. Samentara satengah kagantengan sesana, dibagi ka kabeh jelema sejenna. Kagantenganna oge disebut nu ngabalukarkeun anjeunna di penjara ku pamarentah Mesir. Kubakat gantengna, jelema moal bisa ngabedakeun Nabi Yusuf jeung malaikat. Dina carita hirupna, anjeunna pernah digoda ku Zulaikha, istri dununganna. Zulaikha teu tahan ku kagantengan Nabi Yusuf nu euweuh duana. Komo deui dina hiji carita nu pernah didangukeun lamun loba awewe nu ninggalina nepikeun ka teu karasa geus motong-motong leungeunna sorangan. Allah SWT nurunkeun kagantengan ka hambana jadi tilu bagian. 50 persen kagantenganna diberekeun ka Nabi Muhammad, 25 persenna diberekeun ka Nabi Yusuf, jeung 25 persenna deui dibagikeun ka umat jelema nepikeun ka kiamat engkena.
Tragedi Kanjuruhan teh kudu janten tugas urang sarerea. Ulah patunjuk-tunjuk saha nu salah urang sarerea kudu bertanggungjawab ngabereskeun ieu persoalan tur ningkatkeun atanapi ngembangkeun kualitas sepak bola di Indonesia. Seueur nu nyalahkeun PSSI kusabab teu tiasa ngajalankeun regulasi nu tos diatur ku FIFA. Regulasi nu dimaksad didieu nyaeta perkawis penggunaan gas air mata dijero stadion nu dianggo pihak kaamanan dina perkawis ieu nyaeta kepolisian. Salian PSSI,  PT LIB salaku pengelola liga di Indonesia kudu tanggung jawab perkawis teknis di stadion sapertos kapasitas maksimal stadion sareng waktos pertandingan. Para supporter oge kudu daek diajak kerja sama ngarah kaamanan sareng kaselametan di stadion kajamin.
Lamun keur stress biasana urang sok ngaberesihan imah ku cara sasapu atawa ngepel tehel. Cara ieu dilakukeun lantaran meh pikiran teh tersalurkeun kana beberesih. Jadi urang moal mikiran teuing kana permasalahan anu nyebabkeun urang jadi stress. Energi urang disalurkeun kana hal-hal positif nyaeta beberesih. Salian stress jadi ngurangan atawa ngaleungit, ditambah lingkungan imah oge jadi beresih. Beberesih imah teh jadi terapi nu sok urang gunakeun mun keur stress. Matak beberesih imah teh tara pas rek berangkat gawe, tapi malah mah pas balik gawe. Jadi mun cape tea mah meh sakalian cape. Mun ninggali imah beresih jeung rapih, pikiran oge bakal leuwih katata.
Ayeuna mah awak teh sok gampang cararape lantaran cicing wae di imah, tara ka luar jeung tara olahraga. Padahal aya sababaraha cara anu tiasa dilakukeun di imah nyalira supados tetep seger jeung teu gampang cape. Biasana urang sok nyeri tonggong lantaran sok gogoleran wae, atawa nyeri panon lantaran di hareupeun layar hp jeung laptop wae. Urang tiasa ngalakukeun olahraga suku pas nuju calik di korsi, atawa olahraga panon pas nuju diharepeun laptop. Carana urang tinggal ngiceupan panon sababaraha kali, teras ningal ka tempat anu jauh teras ningal deui ka tempat anu dekeut, diulang-ulang nepi ka urang ngarasa tos teu lieur deui.
Penginapan jadi salah sahiji anu penting lamun urang keur liburan. Salian ti nyaman, desain interior kamar jadi hal anu paling diperhatikeun. Di Jakarta, aya hotel anu miboga dekorasi jeung desain interior nu kentel pisan gaya kontemporerna, ngarana Artotel. Lamun ceuk kuring, ieu hotel anu boga rasa seni nu kentel. Kamarna teu gede, tapi sagala rupa nu aya di jerona ngadukung pisan suasana seni kontemporer. Ti mimiti tembokna anu dihias ku mural art, furnitur anu dipilih oge boga desain nu unik. Aya meja kerja anu boga lampu warnana bisa rupa-rupa. Sanajan aya di Jakarta, hotel ieu mawa suasana anu jauh ti perkotaan. Mondok di hotel ieu, ngarasa mondok di jero studio seni. Ieu jadi salah sahiji pangalaman mondok di hotel anu paling unik.
Nganjang ka imah bibi di Bali jadi salah sahiji pangalaman liburan anu nyugemakeun kuring. Salian bisa panggih jeung emang, bibi, jeung misan nu geus lila pajauh, Bali miboga suasana anu unik. Sajajalan, loba sarupaning sajen anu ditunda di trotoar atawa hareupeun imah. Seungit dupa jeung suasana pantai jadi nu paling kuring inget. Imah bibi kuring aya di daerah Nusa Dua. Di dinya, mun sapangalaman kuring di Bali, jadi tempat anu paling tenang. Tiis ceuli herang panon. Beda jeung di Kuta atawa Seminyak. Misan kuring nyarita, yen manehna teu pati betah lamun ulin-ulin ka pantai nu loba wisatawanna. Asa pahibut ku jelema, kajaba kotorna euweuh dua. Di Nusa Dua, kuring bisa ngarasaan suasana Bali anu beda tibatan anu digambarkeun jeung dicaritakeun ku jelema-jelema nu geus pernah ka Bali.
Didiyeu mangeupakeun peupeujeuh jang mastikeun pikeun milih mesin cuci anu cocog sareng kabutuhan anjeun.
kahiji, Dimensi: pilih diménsi (wewengkon, jangkungna) tina mesin cuci nu cocog pikeun dimana anjeun cicing. Pastikeun anjeun henteu salah milih mesin cuci anu ukuranana langkung ageung tibatan rohangan di tempat tinggal anjeun. Kadua pilih tutup hareup atawa tutup luhur: Sabenerna mah teu ngarti béda, kaunggulan atawa kalemahan tina dua jenis model ieu. Tapi, di imah, kolot mah sok milih mesin cuci top loading, meureun sabab geus biasa jeung mesin cuci kawas kitu, kawas keur ngora. Panginten hal-hal di luhur tiasa ngabantosan anjeun milih mesin cuci anu cocog sareng kabutuhan anjeun. Dina waktos ayeuna, seueur ogé mesin cuci anu nawiskeun fitur tambahan sapertos tingkat bising anu rendah nalika dioperasikeun supados henteu ngaganggu kagiatan anjeun atanapi kagiatan jalma sanés.
Sedekah asalna tina kecap Arab "shadaqah", asalna tina kecap sidq (sidiq) anu hartina "bebeneran". Nurutkeun Perda BAZNAS Nomer 2 Taun 2016, sedekah nyaeta harta atawa non-harta anu dikaluarkeun ku jalma atawa badan usaha di luar zakat pikeun kapentingan umum. Sedekah mangrupa amalan anu dipikacinta ku Alloh SWT. Hal ieu dibuktikeun ku lobana ayat Al Qur'an anu nyebutkeun ngeunaan amal, salah sahijina aya dina surat Al-Baqarah ayat 271. Aya sababaraha kautamaan sedekah, di antarana nyeta sedekah moal ngurangan harta urang lantaran bakalan digenetosan ku pahala anu langkung sae ku Gusti Alloh. Sedekah oge bakalan ngahapus dosa-dosa urang jeung tiasa janten sarana ngumpulkeun pahala anu seeur pisan.
Pentingna milih alat dapur anu aya standar food grade dina masak. Leuwih alus alat nu digunakeun dijieunna tina material nu aman jeung teu mangaruhan rasa jeung kulitas dahareun nu diolah. Jeung nu paling penting, kudu milih alat masak nu babari diberesihkeunna, ngameh dahareun nu diolah tetep aman pas didahar. Cara milih bahan dasar nu aman jang dipake, di antarana teh stainles, silikon, anti rapet, jeung tina baja. Stainless teh nyaeta salah sahiji material alat masak nu asup kana kategori food grade jadi aman kanggo kasehatan. Silikon dirancang ku rupa-rupa warna, anti rapet, jeung tahan noda. Jadi kudu leuwih milih-milih alat masak nu aman jang digunakeun.
Kaulinan hula hoop oge gaduh mangpaat tiasa ngajadikeun awak barudak leuwih fleksibel. Hiji deui mangpaat anu bisa dirasakeun tina kaulinan ieu nyaeta pikeun ngalatih konsentrasi barudak dina ngajaga pinggel ngarah teu ragrag. Kaulinan ieu katingalina gampang. Sanajan kitu, saha wae anu karek nyobian kaulinan ieu bakal hese. Upami murangkalih urang henteu tiasa hula hoop, aranjeunna tiasa latihan unggal dinten supados leres. Upami aranjeunna parantos tiasa maen hula hoop, urang oge tiasa ngadamel lolombaan kanggo murangkalih supados aranjeunna langkung sumanget maen hula hoop. Saha wae pasti tiasa maen hula hoop, asal manehna kedah konsentrasi jeung tetep latihan unggal poe nepikeun lancar.
Ngungkulan setrés
Panaliti ngeunaan épék psikologis tina latihan ngungkabkeun yén éta tiasa ngirangan depresi sareng ningkatkeun kamampuan pikeun ngatasi setrés.
Nyieun saré beuki nyenyak
Naha anjeun sesah bobo wengi atanapi sering hudang tengah wengi? Latihan anu teratur tiasa ngabantosan anjeun bobo langkung gancang sareng nyenyak. Tapi ulah exercising deukeut teuing ka waktu sare.
Mulangkeun gairah séksual
Naha anjeun sering teuing capé atanapi ngarasa teu nyaman sareng bentuk awak anjeun nalika badé berhubungan seks? Mimitian latihan pikeun ningkatkeun sumanget anjeun ogé kéngingkeun penampilan awak anu langkung saé. Salaku tambahan, kagiatan fisik ogé tiasa ningkatkeun gairah awéwé sareng ngirangan résiko disfungsi érectile di lalaki.
Boga waktos nu bagus
Olahraga sareng kagiatan fisik mangrupikeun cara pikeun nyéépkeun waktos luang kalayan senang. Éta ogé tiasa ngabantosan nguatkeun hubungan sareng kulawarga sareng babaturan nalika ngalakukeunana babarengan.
Jalma kahiji anu tiasa nyalametkeun urang tina musibah nyaéta "diri urang"

Ku alatan éta, pangaweruh mitigasi jeung/atawa kasiapan bencana kudu diajar ti leuleutik. Komo deui lamun urang cicing di daerah rawan bencana kawas Indonesia.

Naon anu bisa urang pigawé?
Ngakuan potensi ancaman bencana di wewengkon tempat urang cicing atawa cicing
Nyaho jalur évakuasi atawa jalur nyalametkeun diri nalika aya musibah, boh lini, tsunami, longsor, caah, jrrd.
Ngawas informasi bencana ngaliwatan sagala rupa sumber. Ayeuna geus loba aplikasi bencana nu bisa diundeur dina handphone, upamana Inarisk ti BNPB.
Ngabeungharan pangaweruh ngeunaan bencana ku maca literasi bencana. nah kumargi kitu eta hal nu kudu bisa digambarkeun yen ker bencana nya diri nyarira.
Numutkeun ka JB Say (1803), anjeunna nyebatkeun yen wirausaha mangrupakeun surang palaku usaha anu tiasa ngatur sumber daya anjeunna ku cara anu efektif jeung efisien, jeung ngatur sumber daya eta tina daya produksi anu saeutik jadi loba. Aya oge pamadegan ti Dan Stein jeung John F. Burgess (1993) anu nyebutkeun yen wirausahawan nyaeta jalmi anu apal kmaha carana ngatur, ngajalankeun, jeung wani nyandak resiko kanggo nyiptakeun bidang bisnis anyar. Numutkeun ka Joseph Schumpeter, wirausaha nyeta jalmi anu gaduh kesempetan teras manehna tiasa robah kasempetan eta janten bisnis atawa usaha anu nguntungkeun. Arif F. Hadipranata nyebutkeun yen wirausaha mangrupakeun saurang jalmi anu wani nyandak resiko dina sadaya kagiatan bisnisna.